section_heading: Turbinia
paragraph_text: mini|300px|desno|Turbinia na smotri 1897. Prepoznavši veliki potencijal svog parnog stroja, Parsons je svoj izum odlučio iskoristiti u pomorstvu. Prvo je svoje naume i eksperimente vršio na malome modelu te dobivene rezultate iskoristio za gradnju Turbinie. Turbinia je prvi put puštena u pogon 2. kolovoza 1894. godine. Povodom 60. obljetnice vladavine kraljice Viktorije 26. lipnja 1897. godine održana je pomorska smotra ratne mornarice. Parsons se nepozvan pojavio s Turbiniom te koja je bila brža od svih nadzočnih razarača mornarice. Mornarica, oduševljena Turbiniom, u sljedeće dvije godine gradi dva nova razarača, Viper i Cobra, koji su pokretani Parsonsovim turbinama. Turbinia je 1907. godine izvađena iz pogona te je danas izložena u muzeju u Newcastle-u.